Anita Muižniece

Anita Muižniece (dzimusi Anita ŠkutāneLatvijas Universitate, Latvia  European Graduates  Rīgā) ir latviešu pedagoģe un politiķe, bijusi Latvijas izglītības un zinātnes ministre un 13. Saeimas deputāte, pārstāvēja Jauno konservatīvo partiju, šobrīd partijas "Latvijas attīstībai" biedre. Šobrīd A. Muižniece ir Rīgas Stradiņa universitātes Latvijas Sporta pedagoģijas akadēmijas direktore.

 Biogrāfija 
Dzimusi Rīgā. 2010. gadā ieguvusi augstāko izglītību Rīgas Starptautiskajā ekonomikas un biznesa administrācijas augstskolā uzņēmējdarbības vadībā. 2018. gadā ieguvusi bakalaura grādu pedagoģijā Latvijas Universitātes Pedagoģijas, psiholoģijas un mākslas fakultātē. 2019. gadā ieguvusi Izglītības zinātņu maģistra grādu Latvijas Universitātē.

Pirms ievēlēšanas Saeimā strādāja par skolotāju Daugmales pamatskolā un Ķekavas novada pašvaldībā. 

Kopš 2023. gada strādā privātajā vidusskolā "Patnis" par projektu vadītāju, kā arī ir privātās mākslu skolas "Kultūras Patnis" direktore. 2025. gada aprīlī kļuvusi par Rīgas Stradiņa universitātes Latvijas Sporta pedagoģijas akadēmijas vadītāju.

2023. gadā sākumā šķīrusies no vīra, ar kuru kopīgajā ģimenē audzināja trīs bērnus. Pārcēlusies no Daugmales pagasta uz Rīgu, kur dzīvo kopā ar bērniem.

 Politiskā darbība 
2017. gadā A. Muižniece kandidēja pašvaldību vēlēšanās Ķekavas novadā no Jaunās konservatīvās partijas saraksta,2017. gada 3. jūnija pašvaldību vēlēšanas. Jaunā konservatīvā partija taču netika ievēlēta.

13. Saeimas vēlēšanās, kas notika 2018. gada 6. oktobrī, kandidēja uz vietu Saeimā no Jaunās konservatīvās partijas Vidzemes vēlēšanu apgabala saraksta.13. Saeimas vēlēšanas. Jaunā konservatīvā partija. Anita Muižniece. Saņemot 39 827 balsis, tika ievēlēta 13. Saeimā.CVK 2018. gada 6. oktobra 13. Saeimas vēlēšanu rezultāti  No 2019. gada 23. janvāra līdz 30. decembrim bija Izglītības un zinātnes ministrijas parlamentārā sekretāre. Kopš 2020. gada oktobra iecelta par 13. Saeimas Jauno konservatīvo frakcijas priekšsēdētāja biedri.

2021. gada jūnijā, kad tika nomainīti vairāki ministri Krišjāņa Kariņa valdībā, A. Muižniece tika apstiprināta par izglītības un zinātnes ministri, aizstājot Ilgu Šuplinsku. Kopš 2022. gada viņa ieņēma arī partijas "Konservatīvie" valdes locekles amatu.

A. Muižniece kandidēja 14. Saeimas vēlēšanās 2022. gada rudenī, taču partijas "Konservatīvie" saraksts nepārvarēja 5% barjeru. Nākamajā dienā pēc vēlēšanām kopā ar Tāli Linkaitu un Krišjāni Feldmanu Muižniece atkāpās no partijas valdes. Drīz pēc vēlēšanām, 13. novembrī, politiķe, izmantojot Twitter, paziņoja par izstāšanos no partijas.

2024. gada oktobrī tika paziņots, ka A. Muižniece kļuvusi par partijas "Latvijas attīstībai" biedri un kandidēs 2025. gada Rīgas domes vēlēšanās. Saraksts nepārvarēja 5% barjeru, un līdz ar to A. Muižnieci pašvaldībā neievēlēja.

 Ārējās saites 
 Izglītības satura reformai — JĀ! • IR.lv
 Par Starpparlamentu savienības Latvijas nacionālās grupas un grupas vadītāja apstiprināšanu
 JKP pagaidām četri kandidāti izglītības ministra amatam, Žukova Katrīna
 IZM parlamentārā sekretāra amata kandidāte saredz nepieciešamību pārskatīt modeli "nauda seko skolēnam", LETA
 Nav kas nāk strādāt uz skolu, jo pat benzīntankā var nopelnīt vairāk. Saruna ar Anitu Muižnieci no JKP
 Valdībā jau plāno, kā Latvijas bērniem mainīties mākslīgā intelekta dēļ. focus.lv 
 VIDEO: Savieno darbu skolā un parlamentā. JKP deputāte Anita Muižniece, kurai savs vārds sakāms par izglītību. LA.lv
 CVK profils

 Atsauces 

Kategorija:1987. gadā dzimušie
Kategorija:Rīgā dzimušie
Kategorija:Jaunās konservatīvās partijas politiķi
Kategorija:Latvijas izglītības un zinātnes ministri
Kategorija:13. Saeimas deputāti